ཟབ་ལམ་བླ་མ་ལྷའི་རྣལ་
འབྱོར་ཉམས་སུ་ལེན་པའི་ཚུལ་ནི། ཡིད་མཐུན་གྱི་གནས་སུ་བདེ་བའི་སྟན་ལ་ལུས་
རྣམ་སྣང་གི་ཆོས་བདུན་ལྡན་དུ་འཁོད་ནས་རང་རྒྱུད་ལ་ལེགས་(༢ན)པར་བརྟགས་
ཏེ། སེམས་ཚེ་འདིའི་སྣང་ཤས་དང་འཁོར་བའི་ཕུན་ཚོགས་ལ་ཆགས་ཤིང་ཞེན་པའི་
དབང་དུ་མ་སོང་བར་ཞེན་ལོག་སྐྱོ་ཤས་དྲག་པོ་དང༌། བྱམས་སྙིང་རྗེ་བྱང་ཆུབ་ཀྱི་
སེམས་ཤུགས་དྲག་བསྐྱེད། དེའི་ངང་ནས་བླ་མ་ལྷའི་རྣལ་འབྱོར་སྒོམ་ཚུལ་དངོས་
གཞི་ནི་ཚིགས་སུ་བཅད་པའི་སྒོ་ནས་བརྗོད་ན་འཇུག་པ་བདེ་བས་འདི་ལྟར། བདག་
གཞན་འགྲོ་རྣམས་དེང་ནས་བྱང་ཆུབ་བར། །བླ་མ་དཀོན་མཆོག་གསུམ་ལ་སྐྱབས་
སུ་མཆི། །ཉམ་ཐག་མ་རྒན་འགྲོ་རྣམས་བསྒྲལ་བའི་ཕྱིར། །བདག་གིས་མྱུར་དུ་བྱང་
ཆུབ་བསྒྲུབ་པར་བྱ། །རྣམ་དག་དབྱིངས་ལས་རང་ཉིད་བླ་མ་ལྷར། །གསལ་བའི་སྐུ་
ལས་འོད་འཕྲོད་སྣོད་(༢བ)བཅུད་རྣམས། །དག་པ་རབ་འབྱམས་ཉིད་གྱུར་མཆོད་
རྫས་རྣམས། །ཟག་མེད་མཆོད་པའི་སྤྲིན་ཕུང་འཁྲིགས་པར་གྱུར། །འོད་གསལ་ལྷ་
ལམ་ཡངས་པར་དཔག་བསམ་ཤིང༌། །ལོ་མ་མེ་ཏོག་འབྲས་བུས་དུད་པའི་རྩེར། །སྣ་
ཚོགས་རིན་ཆེན་གྱིས་སྤྲས་སེང་ཁྲིའི་ཁར། །ཆུ་སྐྱེས་ཉི་ཟླའི་དཀྱིལ་འཁོར་རྒྱས་པའི་
སྟེང་། །སངས་རྒྱས་ཀུན་འདུས་རྩ་བའི་བླ་མ་ནི། །སྐུ་མདོག་དཀར་གསལ་དགྱེས་པའི་
112

བླ་མ་ལྷའི་རྣལ་འབྱོར་གྱི་སྙིང་པོ་དངོས་གྲུབ་ཀྱི་སྙེ་མ།
འཛུམ་ཞལ་ཅན། །ཞལ་གཅིག་ཕྱག་གཉིས་ཕྱག་གཡས་ཆོས་འཆད་དང་། །ཕྱག་གཡོན་
མཉམ་གཞག་སྟེང་ན་ལྷུང་བཟེད་བསྣམས། །ཆོས་གོས་རྣམ་གསུམ་གསེར་མདོག་པཎ་
ཞྭ་གསོལ། །སྐྱིལ་ཀྲུང་གིས་བཞུགས་ཕུང་ཁམས་སྐྱེ་མཆེད་རྣམས། །བདེ་གཤེགས་
རིགས་ལྔ་སེམས་དཔའ་སེམས་མ་དང་། །ཡན་ལག་རྣམས་ཀྱང་ཁྲོ་བོའི་དབང་པོ་
དངོས། །བ་སྤུའི་ཁུང་བུའང་རྒྱལ་བའི་ཞིང་ཁམས་ཉིད། །མཐའ་སྐོར་དངོས་བརྒྱུད་
བླ་མ་ཡི་དམ་དང་། །སངས་རྒྱས་བྱང་སེམས་(༣ན)བསྟན་སྲུང་རྣམས་ཀྱིས་བསྐོར། །
འོད་ཕུང་དབུས་ན་ལྷམ་མེར་བཞུགས་པ་ཡི།
།གནས་གསུམ་རྡོ་རྗེ་གསུམ་གྱིས་ལེགས་
།ཆོས་སྐུ་བདེ་བ་ཆེན་པོའི་
མཚན་པའི། །ཐུགས་ཀའི་ཧཱུཾ་ཡིག་འོད་ཟེར་ལྕགས་ཀྱུ་ཡིས།
ཕོ་བྲང་ནས། །ཡེ་ཤེས་པ་རྣམས་སྤྱན་དྲངས་བརྟན་པར་བཞུགས། །དེ་ལྟར་སྐྱབས་
འགྲོ་སེམས་བསྐྱེད་སྣོད་བཅུད་བྱིན་རླབས་ཚོགས་ཞིང་གསལ་འདེབས་ཚུལ་སྙན་བརྒྱུད་
ཀྱི་མན་ངག་ལས་འབྱུང་བ་ལྟར་དལ་བུས་གསལ་འདེབས་ཤིང་། སྐྱབས་གནས་མ་
ལུས་འདུས་པའི་བདག་ཉིད་དུ་མོས་པ་ཤུགས་དྲག་བསྐྱེད། དེ་ནས་སངས་རྒྱས་
ཐམས་ཅད་མཆོད་པ་ལས་བླ་མའི་བ་སྤུའི་ཁུང་གཅིག་མཆོད་པ་ལྷག་པ་དང༌། སློབ་
མའི་རྒྱུད་བྱིན་གྱིས་རློབ་ཕྱིར་རྒྱལ་བ་ཐམས་ཅད་བླ་མའི་ལུས་ལ་བཞུགས་ནས་མཆོད་
པ་བཞེས་པར་རྡོ་རྗེ་འཆང་གི་བཀའ་མི་འགྱུར་བས་ཞལ་གྱིས་བཞེས་པའི་ཚུལ་རྣམས་
ལ་ངེས་པ་ཤུགས་དྲག་ཏུ་དྲངས་ཏེ། བསག་སྦྱང་གི་གནད་(༣བ)བསྡུས་པ་ཡན་ལག་
བདུན་པ་འབུལ་བ་ནི། རབ་འབྱམས་རྒྱལ་བ་མ་ལུས་འདུས་པའི་སྐུ། །བརྒྱད་ཁྲི་བཞི་
སྟོང་ཆོས་ཕུང་འབྱུང་བའི་གསུང་། །མཁྱེན་བརྩེ་ནུས་པ་ཕུལ་དུ་བྱུང་བའི་ཐུགས། །
བླ་མ་རིན་པོ་ཆེ་ལ་ཕྱག་འཚལ་ལོ། །དུས་གསུམ་ཕྱོགས་བཅུར་བཞུགས་པའི་བླ་མ་
དང༌། །རིན་ཆེན་མཆོག་གསུམ་ཕྱག་འོས་ཐམས་ཅད་ལ། །དད་ཅིང་མོས་པས་བསྟོད་
དབྱངས་རྒྱ་མཚོར་བཅས། །ཞིང་རྡུལ་མཉམ་པའི་ལུས་སྤྲུལ་ཕྱག་འཚལ་ལོ། །བདུད་
རྩིའི་ཆུ་བཞི་མེ་ཏོག་བདུག་སྤོས་དང༌། །སྣང་གསལ་དྲི་ཆབ་ཞལ་ཟས་རོལ་མོ་
དང་། །ཕྱི་དང་ནང་གི་འདོད་ཡོན་མ་ལུས་པ། །སྐྱབས་མགོན་ཐུགས་རྗེ་ཅན་ལ་
113

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼མ༽
འབུལ་བར་བགྱི། །དད་དང་ཚུལ་ཁྲིམས་ཐོས་དང་གཏོང་བ་སོགས། །རང་གི་རྒྱུད་
ལ་དགེ་བ་ཅི་ཡོད་དང་། །ཁྱད་པར་སྡོམ་གསུམ་བཅས་མཚམས་བསྲུངས་པ་
སོགས། །བླ་མ་ལྷ་ལ་སྒྲུབ་པའི་མཆོད་པར་འབུལ། །བླ་མེད་ཐེག་པའི་དམ་རྫས་
མཆོག་རྣམས་དང་། །ཁྱད་པར་ཞིང་སྐྱེས་སྔགས་སྐྱེས་ལྷན་སྐྱེས་མཐུས། །ཤིན་ཏུ་
རྣམ་དག་འོད་གསལ་མཆོད་པའི་མཆོག །སྐྱབས་མགོན་རྗེ་བཙུན་བླ་མ་མཉེས་ཕྱིར་
འབུལ། །གླིང་བཞི་རི་རབ་རིན་ཆེན་བདུན་ལ་སོགས། །འཇིག་རྟེན་ཁམས་ན་མཆོད་
རྫས་ཅི་ཡོད་དང་།
།ནམ་
。
。
༡༧
མཁའ་ཇི་སྲིད་འབངས་སུ་གཟུང་དུ་གསོལ། །དེ་ལྟར་ཕྱི་ནང་གསང་བ་དེ་ཁོ་ན་ཉིད་
ཀྱི་མཆོད་པ་རྣམས་དམིགས་པ་གསལ་ཞིང་གུས་པར་ཤུགས་དྲག་པོས་ཕུལ་ནས།
ལོང་སྐབས་བྱུང་ཚེ་བྱང་སྡོམ་དང་། རིགས་ལྔའི་སྡོམ་གཟུང་ལན་གསུམ་གསུམ་བྱས་
ན་སྒྲུབ་པའི་མཆོད་པ་བླ་མེད་དུ་འགྱུར་རོ། །དེ་ནས་བཤགས་པ་ལ་སོགས་པའི་ཡན་
ལག་ལྷག་མ་རྣམས་ནི་འདི་ལྟར།། ནོངས་པ་ཀུན་བཤགས་དགེ་ལ་རྗེས་ཡི་རང༌། །
བདག་སོགས་འགྲོ་ལ་ཆོས་འཁོར་བསྐོར་བའི་ཕྱིར། །དཔལ་ལྡན་བླ་མ་བསྐལ་བརྒྱར་
བཞུགས་སུ་གསོལ། །དགེ་ཚོགས་བླ་མེད་བྱང་ཆུབ་ཆེན་པོར་བསྔོ། །དེ་ལྟར་ཡན་
ལག་བདུན་པ་ཕུལ་ནས། ལོང་སྐབས་དང་བསྟུན་པའི་མཎྜལ་རྒྱལ་བསྡུས་ཅི་རིགས་
འབུལ། དེ་ནས་དགའ་ལྡན་བཀའ་བརྒྱུད་རིན་པོ་ཆེའི་བྱིན་བརླབས་ཉེ་བརྒྱུད་ཀྱི་
18ZD,
¢
€
Up
༡༡,?
ལྷག་པར་དངོས་གྲུབ་ཀུན་
འབྱུང་མའི་སྒོ་ནས་གསོལ་འདེབས་བརྒྱ་རྩ་སོགས་ཤུགས་དྲག་ཏུ་བྱའོ། །དེ་ནས་བླ་
མའི་ཡོན་ཏན་དང་བཀའ་དྲིན་དྲན་པའི་སྒོ་ནས་གསོལ་འདེབས་བྱ་ཚུལ་ནི། རྣམ་
དག་སྡོམ་པ་གསུམ་གྱིས་(༤བ)ཐུགས་རྒྱུད་གཏམས། །མདོ་རྒྱུད་མན་ངག་རྒྱ་མཚོར་
དབང་འབྱོར་ཞིང་། །གཅིག་ཏུ་འགྲོ་ལ་བརྩེ་བའི་དབང་གྱུར་པ། །སྐྱབས་མགོན་
ཐུགས་རྗེ་ཅན་ལ་གསོལ་བ་འདེབས། །རྒྱལ་བ་ཀུན་གྱིས་མ་ཐུལ་དམུ་རྒོད་བདག །
གང་འདུལ་ཐབས་མཁས་སྤྲུལ་པས་རྗེས་བཟུང་སྟེ། །རྒྱལ་བ་དགྱེས་པའི་ལམ་ལ་
114

བླ་མ་ལྷའི་རྣལ་འབྱོར་གྱི་སྙིང་པོ་དངོས་གྲུབ་ཀྱི་སྙེ་མ།
འཁྲིད་མཛད་པ། ། སྐྱབས་མགོན་ཐུགས་རྗེ་ཅན་ལ་གསོལ་བ་འདེབས། །རྒྱལ་བ་
སྲས་བཅས་མ་ལུས་གང་གི་སྐུར། །ཞུགས་ནས་སྐལ་ལྡན་སློབ་མ་བྱིན་རློབ་ཅིང་། །
རྣམ་དག་འོད་གསལ་དབྱིངས་ལས་གཡོ་མེད་པ། །སྐྱབས་མགོན་ཐུགས་རྗེ་ཅན་ལ་
,,! 9,D
གསོལ་བ་འདེབས། །དེ་ལྟར་ཕྱི་ནང་གསང་བ་དེ་ཁོ་ན་ཉིད་ཀྱི་ཡོན་ཏན་རྣམས་དྲན་
པའི་སྒོ་ནས་གསོལ་བ་བཏབ་ཅིང་། སླར་ཡང་ཕུར་ཚུགས་སུ་གསོལ་བ་འདེབས་པ་
ནི། ཁྱོད་ནི་བླ་མ་ཁྱོད་ནི་ཡི་དམ་ཁྱོད་ནི་མཁའ་འགྲོ་ཆོས་སྐྱོང་སྟེ། །དེང་ནས་བཟུང་
སྟེ་བྱང་ཆུབ་བར་དུ་ཁྱོད་མིན་སྐྱབས་གཞན་མི་འཚོལ་བས། །འདི་དང་བར་དོ་ཕྱི་
མའི་མཐར་ཡང་ཐུགས་རྗེའི་ལྕགས་ཀྱུས་བཟུང་མཛོད་ལ། །སྲིད་ཞིའི་འཇིགས་སྒྲོལ་
དངོས་གྲུབ་ཀུན་སྩོལ་གཏན་གྱི་གྲོགས་མཛོད་བར་གཅོད་སྲུང་། །དེ་ལྟར་ལན་གསུམ་
གསོལ་
བ་བཏབ་པའི་མཐུས། །བླ་མའི་སྐུ་གསུང་ཐུགས་ཀྱི་(༥ན)གནས་རྣམས་ལས། །
བདུད་རྩི་འོད་ཟེར་དཀར་དམར་མཐིང་ཁ་གསུམ། །རིམ་དང་ཅིག་ཅར་བྱུང་ནས་
བདག་ཉིད་ཀྱི། །གནས་གསུམ་རིམ་དང་ཅིག་ཅར་ཐིམ་པ་ལས། །སྒྲིབ་བཞི་དག་
ཅིང་རྣམ་དག་དབང་བཞི་ཐོབ། །སྐུ་བཞི་ཐོབ་ཅིང་བླ་མ་གཉིས་པ་ཞིག །དགྱེས་
བཞིན་ཐིམ་པས་བྱིན་གྱིས་བརླབས་པར་གྱུར། །དེ་ལྟར་ཏིང་ངེ་འཛིན་གྱི་དབང་བཞི་
ལེན་ཚུལ་མན་ངག་ཞལ་ཤེས་ལས་འབྱུང་བ་ལྟར་དལ་བུས་དམིགས་པ་སྐྱོང་ཞིང༌།
སླར་ཡང་ལམ་ཡོངས་རྫོགས་ལ་ཤར་སྒོམ་བྱས་པའི་སྒོ་ནས་བྱིན་རླབས་ཞུ་ཞིང་སྨོན་
ལམ་དུ་བྱ་བ་ནི། དེང་ནས་བཟུང་སྟེ་ཚེ་རབས་ཐམས་ཅད་དུ། །ལེགས་ཚོགས་ཀུན་
གྱི་རྩ་བ་ཟླ་མེད་པ། །བཤེས་གཉེན་དམ་པས་འབྲལ་མེད་རྗེས་འཛིན་ཅིང་། །བཀའ་
བཞིན་སྒྲུབ་པ་ནུས་པར་བྱིན་གྱིས་རློབས། །དལ་འབྱོར་རྙེད་དཀའ་མྱུར་དུ་འཇིག་
པ་དང་། །ཕྱི་མར་ངན་འགྲོའི་གཡང་སར་རབ་བསམས་ནས། །སྐྱབས་གསུམ་སྲོག་
གི་ཕྱིར་ཡང་མི་གཏོང་ཞིང་། །སྡིག་སྤོང་དགེ་སྒྲུབ་ནུས་པར་བྱིན་གྱིས་རློབས། །འཁོར་
བའི་གནས་ལ་ཞེན་ལོག་ངེས་འབྱུང་དང༌། །མར་གྱུར་འགྲོ་ལ་བྱམས་དང་སྙིང་རྗེ་
ཡིས། །འགྲོ་(༥བ)ཀུན་སྒྲོལ་ལ་ནམ་ཡང་མི་ཞུམ་པའི། །ལྷག་བསམ་སྙིང་སྟོབས་སྐྱེ་
¢0 ¢CK
115

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
ཨ
81)
བར་བྱིན་གྱིས་རློབས། །རྒྱལ་སྲས་དམ་པ་རྣམས་ཀྱི་ཐུགས་དམ་མཐིལ། །མགོན་པོ་
ཨ་ཏི་ཤ་ཡི་ཐུགས་ཀྱི་བཅུད། །བདག་གཞན་མཉམ་བརྗེའི་སེམས་མཆོག་རིན་པོ་
།མྱུར་དུ་རྒྱུད་ལ་སྐྱེ་བར་བྱིན་གྱིས་རློབས། །སངས་རྒྱས་སྒྲུབ་ལ་མ་ཚང་མེད་པའི་
རྒྱུ། །རྒྱལ་བ་སྲས་བཅས་ཀུན་གྱི་བགྲོད་གཅིག་ལམ། །སྦྱིན་སོགས་ཕར་ཕྱིན་དྲུག་
དང་བསྡུ་བཞིའི་ལམ། །མྱུར་དུ་རྒྱུད་ལ་སྐྱེ་བར་བྱིན་གྱིས་རློབས། །ཁྱད་པར་གསུང་
རབ་ངེས་དོན་མཐར་ཐུག་པ། །ཀླུ་སྒྲུབ་ཞབས་དང་འཇམ་མགོན་བླ་མ་ཡི། །དགོངས་
དོན་མཐའ་བྲལ་དབུ་མའི་ལྟ་བ་ལ། །འཁྲུལ་མེད་ངེས་ཤེས་སྐྱེ་བར་བྱིན་གྱིས་
རློབས། །བཟང་ངན་འཁྲུལ་བའི་སྣང་བ་ཅི་ཤར་ཡང༌། །བདེ་སྟོང་དབྱིངས་སུ་འཇོག་
ཅིང་ཕཊཿ སྔགས་ཀྱིས། །བདག་འཛིན་འགོང་པོ་ཐལ་བར་རློག་བྱེད་པའི། །གཅོད་
ཡུལ་མཐར་ཕྱིན་ནུས་པར་བྱིན་གྱིས་རློབས། །མདོ་སྔགས་གསུང་རབ་ཀུན་གྱི་སྙིང་
པོའི་དོན། །བློ་བཟང་རྒྱལ་བ་གཉིས་པའི་སྙན་བརྒྱུད་ཀྱི། །མན་ངག་སྙིང་པོ་ཟུང་
འཇུག་ཕྱག་རྒྱ་ཆེ། །བསྒོམས་པས་བཙན་ས་ཟིན་པར་བྱིན་གྱིས་རློབས། །གསུམ་ལྡན་
རྡོ་རྗེ་འཛིན་པའི་བཀའ་དྲིན་ལས། །རྒྱུད་དོན་སྙིང་པོ་དེ་ཉིད་(༦ན)ལེགས་རྟོགས་
ནས། །ཐུན་བཞིའི་སྦྱོར་བས་རིམ་གཉིས་ཟབ་མོའི་ལམ། །བསྒོམས་པས་ཟུང་འཇུག་
འགྲུབ་པར་བྱིན་གྱིས་རློབས། །དེ་ལྟར་གསོལ་བ་བཏབ་པས་བླ་མ་མཆོག །བྱིན་གྱིས་
རློབ་ཕྱིར་དགྱེས་བཞིན་སྤྱི་བོར་བྱོན། །སླར་ཡང་སྙིང་གའི་པདྨོའི་ཟེའུ་འབྲུ་ལ། །
ཞབས་སེན་འོད་ཆགས་བརྟན་པར་བཞུགས་སུ་གསོལ། །དེ་ལྟར་ཐུན་དངོས་གཞི་
ལ་བླ་མ་ལྷའི་རྣལ་འབྱོར་གྱི་སྒོ་ནས་ལམ་ཡོངས་རྫོགས་ལ་བག་ཆགས་ཅི་ཐེབས་
དང་། ཁྱད་པར་དགའ་ལྡན་བཀའ་བརྒྱུད་རིན་པོ་ཆེའི་བཀའ་སྲོལ་ཐུན་མོང་མིན་
པ་ཟབ་ལམ་ཕྱག་རྒྱ་ཆེན་པོ་དང༌། བསྐྱེད་རྫོགས་ཟུང་འབྲེལ་གྱི་དམིགས་པ་སྐྱོང་
ཞིང་། ཐུན་མཚམས་སུ་ཡང་དབང་པོའི་སྒོ་སྡོམ་པ་སོགས་ལམ་རིམ་ལས་ཇི་ལྟར་
འབྱུང་བ་ལྟར་དང༌། ཁྱད་པར་གང་སྣང་ཐམས་ཅད་བླ་མ་ལྷའི་གསང་གསུམ་གྱི་
རྣམ་རོལ་དུ་འཆར་བ་ལ་བསླབ་ཅིང་། གངས་ཅན་གྲུབ་མཆོག་དབེན་ས་པ་ཆེན་
116

བླ་མ་ལྷའི་རྣལ་འབྱོར་གྱི་སྙིང་པོ་དངོས་གྲུབ་ཀྱི་སྙེ་མ།
པོའི་མན་ངག་གི་སྙིང་པོ་འདི་ཉིད་ཀྱི་སྒོ་ནས་དལ་འབྱོར་ལ་སྙིང་པོ་ལོན་པ་ཞིག་
བྱའོ། །ཐུན་གྱི་མཇུག་ཏུ་བསྔོ་སྨོན་གང་ཤེས་བྱ་ཞིང༌། མདོར་བསྡུས་ནི། འདི་ལྟར་
བགྱིས་པའི་རྣམ་དཀར་དགེ་བ་ཡང༌། །དུས་གསུམ་བདེ་གཤེགས་སྲས་བཅས་ཐམས་
(༦བ)ཅད་ཀྱི། །མཛད་པ་སྨོན་ལམ་མ་ལུས་བསྒྲུབ་པ་དང༌། །ལུང་རྟོགས་དམ་ཆོས་
འཛིན་པའི་རྒྱུ་རུ་བསྔོ། །དེ་ཡི་མཐུ་ལས་ཚེ་རབས་ཀུན་ཏུ་བདག །ཐེག་མཆོག་འཁོར་
ལོ་བཞི་དང་མི་འབྲལ་ཞིང༌། །ངེས་འབྱུང་བྱང་སེམས་ཡང་དག་ལྟ་བ་དང་། །རིམ་
གཉིས་ལམ་གྱི་བགྲོད་པ་མཐར་ཕྱིན་ཤོག །བདག་སོགས་རྣམས་ཀྱིས་དེང་ནས་བྱང་
ཆུབ་བར། །བགྱིས་དང་བགྱིད་འགྱུར་དགེ་བ་ཅི་བསགས་པ། །ཞིང་འདིར་རྗེ་བཙུན་
བླ་མའི་གཟུགས་ཀྱི་སྐུ། །འགྱུར་མེད་རྡོ་རྗེ་ལྟ་བུར་བརྟན་ཕྱིར་བསྔོ། །སྐྱེ་བ་ཀུན་ཏུ་
ཡང་དག་བླ་མ་དང༌། །འབྲལ་མེད་ཆོས་ཀྱི་དཔལ་ལ་ལོངས་སྤྱོད་ཅིང་། །ས་དང་
ལམ་གྱི་ཡོན་ཏན་རབ་རྫོགས་ནས། །རྡོ་རྗེ་འཆང་གི་གོ་འཕང་མྱུར་ཐོབ་ཤོག །བློ་
བཟང་རྡོ་རྗེ་འཆང་ཆེན་དབེན་ས་པའི། །སྙན་བརྒྱུད་མན་ངག་སྙིང་པོའི་མཐར་ཐུག་
པ། །ཟབ་ལམ་བླ་མ་ལྷ་ཡི་རྣལ་འབྱོར་གྱིས། །དོན་གཉིས་ལྷུན་གྱིས་གྲུབ་པའི་བཀྲ་
ཤིས་ཤོག །ཅེས་པ་འདི་ནི་སྒྲུབ་པ་སྙིང་པོར་བྱེད་པ་དཀའ་ཆེན་ཡེ་ཤེས་ཚེ་རིང་གིས་
བླ་མ་མཆོད་པའི་སྙིང་པོ་རྒྱུན་དུ་ཁ་ཏོན་བྱས་ཆོག་པ། ལམ་གྱི་གནད་ཀུན་ཚང་ཞིང་
ཚིག་ཚོགས་ཆུང་བའི་འཁྱེར་བདེ་འདི་ལྟ་བུ་ཞིག་ཅིས་ཀྱང་དགོས་ཞེས་ཡང་(༧ན)དང་
ཡང་དུ་ནན་གྱིས་བསྐུལ་བ་ལ་བརྟེན་ནས། དཔལ་དབེན་ས་སྙན་བརྒྱུད་ཀྱི་མན་
ངག་འཛིན་པ་དགེ་སློང་ཡེ་ཤེས་རྒྱལ་མཚན་གྱིས་བཀྲ་ཤིས་བསམ་གཏན་གླིང་དུ་
སྦྱར་བའོ། །འདིས་ཀྱང་དགའ་ལྡན་བཀའ་བརྒྱུད་རིན་པོ་ཆེའི་མན་ངག་ཟབ་མོ་འདི་
དག་མི་ནུབ་པའི་རྒྱལ་མཚན་དུ་གྱུར་ཅིག། །།
117